חסן פיקר

חסן דואן פיקר (נולד ב-25 ביולי 1991) הוא פרשן פוליטי, סטרימר, אושיית רשת, ופעיל פוליטי פרוגרסיבי טורקי-אמריקאי.<ref name="Politicon"></ref> פיקר נודע במיוחד בזכות הפרשנות שלו, שנוטה לעיתים רבות להיות שנויה במחלוקת, אודות נושאים פוליטיים וחברתיים שונים, וכמו גם בזכות הפעילות שלו בפלטפורמת הסטרימינג הפופולרית Twitch.

פיקר עבד בעבר כפרשן ומפיק בתוכנית החדשות והפוליטיקה המקוונת הפרוגרסיבית "The Young Turks" והיה בעל טור בהפינגטון פוסט. נכון לדצמבר 2023 פיקר הוא אחד מהסטרימרים הנצפים ביותר ב-Twitch ומהסטרימרים שיש להם הכי הרבה עוקבים, ושם הוא נוהג באופן תדיר לסקר אירועי חדשות, לשחק בשידור חי במגוון משחקי וידאו שונים, ולדון בפוליטיקה מנקודת מבט סוציאליסטית.<ref name="Kotaku05202019"></ref>

== חיים מוקדמים ==
פיקר נולד להורים טורקים בעיר ניו ברונסוויק שבמדינת ניו ג'רזי, ובמהלך ילדותו הוא גדל בטורקיה בעיר איסטנבול.<ref name="NYT11102020" /><ref name=":10"></ref> לטענתו במהלך לימודיו בבית הספר הממלכתי בטורקיה תלמידים אחרים הציקו לו בין היתר משום בשל יחסו הביקורתי לאסלאם.<ref name=":9"></ref>

פיקר חזר לבסוף לארצות הברית ולמד באוניברסיטת מיאמי, ולאחר מכן באוניברסיטת ראטגרס, ושם הוא סיים בהצטיינות לימודי תואר שני במדע המדינה ותקשורת בשנת 2013.<ref name="Politicon" /><ref name=":10" />

== קריירה ==
=== The Young Turks ===
בשנת 2013, במהלך שנתו האחרונה באוניברסיטה, פיקר היה מתמחה ברשת/תוכנית החדשות והפוליטיקה המקוונת הפרוגרסיבית "The Young Turks" שנוסדה על ידי דודו צ'נק אויגור. לאחר סיום לימודיו פיקר התקבל לעבודה במחלקת מכירות המודעות והעסקים של The Young Turks. במהלך אותה התקופה פיקר ביקש להנחות את התוכנית בימים בהם היה צורך בממלא מקום למגישים הקבועים, ובהמשך הוא אף הפך למגיש קבוע ומפיק.<ref name=":10" /><ref name=":9" />

בשנת 2016, פיקר יצר והגיש את הסדרה "The Breakdown" ברשת The Young Turks ששודרה בפייסבוק ואשר הציגה את פרשנותו הפוליטית שהייתה מכוונת בראש ובראשונה לקהל התומכים הצעיר של ברני סנדרס.<ref name="Politicon" /><ref name=":9" /> בשנת 2018 הסדרה הייתה מועמדת לפרס בקטגוריית "סדרת האינטרנט הטובה ביותר" בטקס פרסי שורטי.<ref name="10th Shorty Awards"></ref> בין השנים 2016 ל-2018 פיקר כתב גם מאמרים בנושאים פוליטיים עבור אתר החדשות האמריקאי הפינגטון פוסט.<ref></ref><ref></ref>

בשנת 2019 פיקר יצר ואירח סדרה נוספת ברשת The Young Turks בשם "Agitprop with Hasan Piker".<ref></ref> בינואר 2020 פיקר הודיע שהוא עומד לסיים את השותפות עם רשת The Young Turks על מנת להתמקד בקריירה כסטרימר ב-Twitch.<ref name="WP10212020"></ref>

=== קריירה כסטרימר ===
פיקר החל לעסוק בסטרימינג ב-Twitch במרץ 2018, בעת שעבד במקביל עבור רשת The Young Turks.<ref name="NYT11102020"></ref> פיקר ציין שהוא בחר להתמקד ב-Twitch במקום פייסבוק על מנת להגיע לקהל צעיר יותר, ומשום שהוא הרגיש שישנה כמות יתר של פרשנים פוליטיים בעלי הטיה פוליטית ימנית בפלטפורמה יוטיוב וישנו חיסרון מובהק של פרשנים פוליטיים בעלי הטיה פוליטית שמאלנית בקרב הסטרימרים ב-Twitch.<ref></ref><ref></ref>

בינואר 2020 פיקר הפסיק לעבוד ברשת The Young Turks על מנת לעסוק בסטרימינג ב-Twitch במשרה מלאה.

עם השנים הצליח פיקר להפוך לאחד מהפרשנים הפוליטיים הפופולריים ביותר ב-Twitch עם הטיה שמאלנית. ערוץ היוטיוב של פיקר מכיל מקטעים נבחרים מהסטרימים של פיקר ב-Twitch ובמהלך שנת 2022 היו לערוץ היוטיוב שלו מעל ל-1,000,000 עוקבים.<ref name=":0"></ref> בסטרים שלו ב-Twitch פיקר משחק גם בשידור חי במשחקי וידאו שונים בעודו מדבר על כך עם הצופים.<ref name="WP10212020" /><ref></ref><ref></ref>

במהלך העימות הראשון בין טראמפ לביידן אשר נערך באוניברסיטת קייס וסטרן ריזרב שבקליבלנד ב-29 בספטמבר 2020, מעל ל-125,000 צופים צפו בסטרים של פיקר שסיקר את העימות - מספר הצופים הגבוה ביותר במהלך עימותים נשיאותיים ב-Twitch.<ref></ref> ב-20 באוקטובר 2020 חברת בית הנבחרים של ארצות הברית אלכסנדריה אוקסיו-קורטז שיתפה פעולה עם פיקר, הסטרימרית המרוקאית-קנדית Pokimane, וחברת בית הנבחרים אילהאן עומאר בסטרים ב-Twitch בו הם וסטרימרים פופולריים רבים אחרים שיחקו במשחק מרובה המשתתפים הפופולרי Among Us במסגרת קמפיין ההמרצה "Get out and vote".<ref name="WP10212020" /><ref></ref> בסטרים צפו בסך הכל בסביבות 700,000 אנשים.<ref></ref><ref></ref><ref></ref>

ב-2020 כ-230,000 צופים צפו בו זמנית בסטרים של פיקר ב-Twitch בו הוא עסק בתוצאות הבחירות לנשיאות ארצות הברית ב-2020 וזה המקור השישי הנצפה ביותר שסיפק סיקור לתוצאות הבחירות לנשיאות ארצות הברית בפלטפורמות YouTube ו-Twitch.<ref name=":6"></ref><ref></ref><ref></ref><ref></ref> בנוסף, פיקר היה הסטרימר הנצפה ביותר ב-Twitch במהלך השבוע של הבחירות - בסטרים שלו שנמשך באותו השבוע בסך הכל כ-80 שעות נצפה במצטבר במשך 6.8 מיליון שעות על ידי כ-75,000 צופים.<ref name="NYT11102020" /><ref></ref><ref name=":8"></ref>

במהלך ההסתערות על הקפיטול ב-6 בינואר 2021 הסטרים של פיקר הגיע לשיא חדש כאשר צפו בו במקביל כ-231,000 צופים.<ref></ref>

במהלך הפלישה הרוסית לאוקראינה פיקר וארגון Care International הצליחו לגייס ב-Twitch מעל ל-200,000 דולרים לקרנות סיוע אוקראיניות בעת שהוא שיחק בשידור חי במשחק הווידאו Elden Ring בעוד שבמקביל הוא סיפק סיקור על הפלישה הרוסית לאוקראינה - שידור בו צפו בסביבות כ-70,000 אנשים.<ref name=":12"></ref><ref></ref><ref></ref>

ביוני 2022 פיקר ומשפיענים אחרים הוזמנו לדון בנושא בריאות הנפש יחד עם ראש שירותי בריאות הציבור של ארצות הברית ויווק מרת'י.<ref></ref><ref></ref><ref></ref>

לאחר רעידת האדמה ההרסנית שאירעה ב-6 בפברואר 2023 בטורקיה ובסוריה פיקר ניהל קמפיין גיוס כספים למען הנפגעים ברעידת האדמה כאשר ליוזמה הצטרפו גם סטרימרים נוספים כולל ג'קספטיקאיי, Valkyrae, לודוויג אהגרן ו־IShowSpeed . נכון ל-10 בפברואר 2023 פיקר הצליח לגייס מעל ל-1,200,000 דולרים אותם הוא העביר לארגוני צדקה כמו הסניפים של ארגון Care International בטורקיה ובסוריה וכן שני ארגונים לא ממשלתיים טורקיים - AKUT Search and Rescue Association ו-Ahbap.<ref></ref><ref></ref><ref></ref>

במהלך מלחמת חרבות ברזל ב-2023 פיקר ניהל קמפיין גיוס כספים בערוץ ה-Twitch שלו הצליח לגייס נכון ל-21 באוקטובר 2023 מעל למיליון דולרים, עבור קרן הסיוע לילדי פלסטין, הארגון החוץ ממשלתי American Near East Refugee Aid, ארגון הצדקה Medical Aid for Palestinians, וארגון הסהר האדום הפלסטיני.<ref></ref><ref></ref> הוא התראיין במהלך מלחמת חרבות ברזל גם ב-BBC News<ref></ref> ובתוכנית של פירס מורגן כאשר במקביל מורגן ראיין את ראש ממשלת ישראל לשעבר אהוד ברק.<ref></ref><ref></ref><ref></ref>

=== מיזמים אחרים ===
מאז 2021 פיקר הוא המגיש של הפודקאסט "" יחד עם הסטרימר וויל נף.<ref name="Leftovers debut"></ref> במהלך 2023 הסטרימרים QTCinderella ו-AustinShow הפכו גם למגישים בפודקאסט זה.<ref></ref>

בין ה-26 בספטמבר 2021 עד 12 באוקטובר 2023 פיקר הנחה את הפודקאסט הפוליטי "Leftovers" יחד עם היוטיובר האמריקני-יהודי איתן קליין.<ref name="Leftovers debut" /><ref></ref> אף על פי כן, בעקבות מתקפת הפתע על ישראל ב-2023 ומלחמת חרבות ברזל השניים הפסיקו את שיתוף הפעולה ביניהם.<ref></ref>

== דעות פוליטיות ==
פיקר תואר כדוגל בפרוגרסיביזם, פוליטיקה שמאלנית, סוציאליזם דמוקרטי, אנטי-מלחמה, אנטי-ציונות ואנטי-אמריקניזם.<ref name="Kotaku05202019" /><ref name="NYT11102020" /><ref name=":0" /><ref></ref><ref name="Politicon" /><ref name=":5"></ref><ref name=":7"></ref><ref></ref> לאורך השנים פיקר הביע את תמיכתו בדמוקרטיה תעסוקתית,<ref></ref> שירותי בריאות אוניברסליים,<ref name=":1"></ref> הצטלביות פמיניסטיות,<ref name=":0" /> זכויות להט"ב, זכויות האוכלוסייה המוסלמית בארצות הברית,<ref name="Politicon" /> ורגולציה קפדנית לכלי הנשק בארצות הברית.<ref></ref> בנוסף לכך הוא מתנגד לאימפריאליזם אמריקאי, לאסלאמופוביה, עליונות לבנה, פשיזם, קפיטליזם וציונות.<ref name="Politicon" /><ref name=":5" /><ref name=":7" />

פיקר ציין בעבר שמשום שגדל בטורקיה תחת שלטונו של הנשיא רג'פ טאיפ ארדואן הדבר השפיע רבות על השקפותיו השמאלניות ועל נכונותו לדבר עליהן.<ref name=":0" /><ref name="Cosmo02202018"></ref> פיקר תמך בעבר בקמפיינים של המועמד הדמו-סוציאליסט ברני סנדרס בבחירות המקדימות לנשיאות ארצות הברית הן ב -2016 והן ב-2020,<ref></ref> והוא ביקר בגלוי הן את המפלגה הדמוקרטית והן את המפלגה הרפובליקנית.<ref name=":10" /><ref></ref> ב-2017 הוא גם הביע את התנגדותו לאיסור הכניסה לארצות הברית של מבקרים ממדינות מוסלמיות רבות (אשר חל במהלך תקופת כהונתו של דונלד טראמפ), והוא הביע גם לאורך השנים ביקורת על מקרים של אסלאמופוביה, סטריאוטיפים פוגעניים, עוינות ועמדות שליליות כלפי מוסלמים. פיקר הביע תמיכה נמרצת במוסלמים ובזכויותיהם, ובמיוחד עבור הקהילה המוסלמית בארצות הברית.<ref name="Politicon" /><ref name="Cosmo02202018" />

== מחלוקות ==
אופיו הבוטה ונכונותו לעסוק בנושאים רגישים הובילו לאורך השנים לכך שפיקר ספג לא מעט ביקורת ברשתות החברתיות.

במהלך הסטרים שלו ב-Twitch ב-20 באוגוסט 2019 פיקר מתח ביקורת על נציג בית הנבחרים האמריקני דן קרנשו, אשר היה בעבר לוחם ביחידת אריות הים ואיבד את עינו במהלך שירותו הצבאי במלחמת אפגניסטן. פיקר מתח ביקורת על כך שקרנשו תמך בהתערבות צבאית אמריקאית מעבר לים ואמר על קרנשו, "מה לעזאזל לא בסדר עם הבחור הזה? האם הוא לא יצא למלחמה ואיבד שם את העין שלו משום שאיזה מוג'אהדין אמיץ דפק לו חור בעין עם הזין שלו?".<ref></ref><ref></ref><ref name=":4"></ref> באותו השידור פיקר מתח גם ביקורת על מדיניות החוץ האמריקאית והעיר הערות שנויות במחלוקת בנוגע לפיגועי 11 בספטמבר, כולל "פיגועי 11 בספטמבר היו מוצדקים בהתחשב במעשיה של ארצות הברית".<ref name=":4" /><ref name=":3"></ref> הצהרותיו עוררו זעם ברשתות החברתיות וסוקרו על ידי רשת פוקס ניוז וכלי תקשורת שונים אחרים. קרנשו ציין שפיקר הביע תמיכה בהערותיו ב"מתקפת הטרור של ה-11 בספטמבר שבוצעה נגד אמריקאים". המנחה של The Young Turks ודודו של פיקר צ'נק אויגור ציין שהערותיו של פיקר היו פוגעניות מאוד, והזמין את פיקר להופיע בתוכניתו על מנת שיתנצל. פיקר בחר שלא לחזור בו והדגיש כי מדיניות החוץ האמריקאית מקדמת את התנאים שתרמו להיווצרות של אירוע כמו פיגוע ה-11 בספטמבר, אך ציין כי הוא היה צריך להשתמש בשפה "מדויקת יותר".<ref name=":10" /><ref name=":3" /><ref></ref> Twitch בחרו לחסום אותו לשבוע אחד בעקבות הערותיו לגבי קרנשו ופיגועי 11 בספטמבר.<ref name=":2"></ref>

באוגוסט 2021 פיקר רכש בית בשווי 2.7 מיליון דולרים בעיר ווסט הוליווד שנמצאת בחלק המערבי מחוז לוס אנג'לס.<ref name=":13" /> הרכישה זכתה לביקורת באינטרנט מצד אנשים שציינו כי אורח חייו המפואר של פיקר עומד בניגוד לעמדותיו הסוציאליסטיות.<ref name="Wrath of Twitter"></ref><ref name=":11"></ref><ref></ref><ref></ref> ביקורת דומה הופנתה כלפיו בפברואר 2022 לאחר שהתברר שפיקר רכש מכונית פורשה טייקאן.<ref></ref> בנוסף לכך פיקר ספג גם ביקורת בעקבות דליפת מידע רב מ-Twitch אודות הרווחים הכספיים של פיקר בהשוואה לסטרימרים האחרים ב-Twitch.

ב-13 בדצמבר 2021 Twitch בחרו לחסום את פיקר לשבוע אחד משום שהוא השתמש באופן חוזר ונשנה בכינוי הגנאי הגזעני "Cracker" (כנוי גנאי ללבנים) במהלך השידור החי ב-Twitch. פיקר טען כי אין לראות במונח השמצה מכיוון שקבוצת האנשים שאומרים את כינוי הגנאי הם "חסר כוח" או "דוכאו מבחינה היסטורית וזו הדרך שלהם להפיג מתח".<ref></ref><ref></ref> בנוסף, הוא טען שלא מדובר במילת גנאי באותו האופן כמו כמו מילות גנאי שמופנות כלפי קבוצות אוכלוסייה אחרות.

בעקבות מתקפת הפתע על ישראל ב-2023 ב-12 באוקטובר 2023 ציין פיקר בפודקאסט של איתן קליין שלארגון הטרור חמאס יש "עילה חוקית" לרצוח תינוקות ישראלים אם הם "מתנחלים".<ref name=":5" /> בעקבות כך היו שהאשימו אותו באנטישמיות.<ref name=":7" />

== חיים אישיים ==
פיקר גדל כמוסלמי.<ref name="Politicon" /> הוא ממוצא טורקי<ref name=":10" /><ref name="Cosmo02202018" /> ואחיינו של איש התקשורת הטורקי-אמריקאי צ'נק אויגור.<ref></ref> פיקר גר כיום בעיר ווסט הוליווד שנמצאת בחלק המערבי מחוז לוס אנג'לס.<ref name=":13"></ref>

== פרסים ומועמדויות ==
{| class="wikitable plainrowheaders sortable"
! scope="col" | פרס
! scope="col" | שנה
! scope="col" | קטגוריה
! scope="col" | העבודה עליה קיבל מועמדת
! scope="col" | התוצאה
! class="unsortable" scope="col" | סימוכין
|-
! scope="row" | פרסי שורטי
| 2018
| סדרת אינטרנט
| rowspan="2" align=center | The Breakdown
| class="no table-no2 notheme" style="background: #FFE3E3; vertical-align: middle; text-align: center" | <font color="black">מועמדות</font>
| align="center" |
|-
! scope="row" | פרס ובי
| 2018
| חדשות ומידע
| class="no table-no2 notheme" style="background: #FFE3E3; vertical-align: middle; text-align: center" | <font color="black">מועמדות</font>
| align="center" | <ref></ref>
|-
! scope="row" | פרסי theScore esports
| 2020
| Like & Subscribe
| rowspan="12" align=center | HasanAbi
| class="yes table-yes2 notheme" style="background: #9EFF9E; vertical-align: middle; text-align: center" | <font color="#000">זכייה</font>
| align="center" | <ref></ref>
|-
! scope="row" rowspan="3" | פרסי הסטרימר
| 2022
| Best Just Chatting Streamer
| class="no table-no2 notheme" style="background: #FFE3E3; vertical-align: middle; text-align: center" | <font color="black">מועמדות</font>
| align="center" | <ref></ref>
|-
| rowspan="2" | 2023
| סטרימר השנה
| class="no table-no2 notheme" style="background: #FFE3E3; vertical-align: middle; text-align: center" | <font color="black">מועמדות</font>
| rowspan="2" align="center" | <ref></ref>
|-
| Best Just Chatting Streamer
| class="yes table-yes2 notheme" style="background: #9EFF9E; vertical-align: middle; text-align: center" | <font color="#000">זכייה</font>
|-
! scope="row" rowspan="8" | פרסי סטרימי
| 2020
| rowspan="2" | חדשות
| class="yes table-yes2 notheme" style="background: #9EFF9E; vertical-align: middle; text-align: center" | <font color="#000">זכייה</font>
| align="center" | <ref></ref>
|-
| 2021
| class="no table-no2 notheme" style="background: #FFE3E3; vertical-align: middle; text-align: center" | <font color="black">מועמדות</font>
| align="center" | <ref></ref>
|-
| rowspan="3" | 2022
| סטרימר השנה
| class="no table-no2 notheme" style="background: #FFE3E3; vertical-align: middle; text-align: center" | <font color="black">מועמדות</font>
| rowspan="3" align="center" | <ref></ref>
|-
| Just Chatting
| class="no table-no2 notheme" style="background: #FFE3E3; vertical-align: middle; text-align: center" | <font color="black">מועמדות</font>
|-
| rowspan="2" | חדשות
| class="yes table-yes2 notheme" style="background: #9EFF9E; vertical-align: middle; text-align: center" | <font color="#000">זכייה</font>
|-
| rowspan="3" | 2023
| class="yes table-yes2 notheme" style="background: #9EFF9E; vertical-align: middle; text-align: center" | <font color="#000">זכייה</font>
| align="center" | <ref></ref>
|-
| סטרימר השנה
| class="no table-no2 notheme" style="background: #FFE3E3; vertical-align: middle; text-align: center" | <font color="black">מועמדות</font>
| rowspan="2" align="center" | <ref></ref>
|-
| Just Chatting
| class="no table-no2 notheme" style="background: #FFE3E3; vertical-align: middle; text-align: center" | <font color="black">מועמדות</font>
|}

== קישורים חיצוניים ==

==הערות שוליים==

קטגוריה:בוגרי אוניברסיטת מיאמי
קטגוריה:בוגרי אוניברסיטת ראטגרס
קטגוריה:פרוגרסיביים אמריקאים
קטגוריה:אנטי אמריקניזם
קטגוריה:יוטיוברים אמריקאים
קטגוריה:פרשנים פוליטיים אמריקאים
קטגוריה:אמריקאים ממוצא טורקי
קטגוריה:סוציאליסטים אמריקאים
קטגוריה:אנטי-ציונים
קטגוריה:אמריקאים שנולדו ב-1991